OpenLLM-France/wikimedia huggingface dataset:
# Milford (Iowa)

Milford és una població dels Estats Units a l'estat d'Iowa. Segons el cens del 2000 tenia 2.474 habitants.

## Demografia

Segons el cens del 2000, Milford tenia 2.474 habitants, 1.042 habitatges, i 670 famílies. La densitat de població era de 422,7 habitants/km².
Dels 1.042 habitatges en un 30,8% hi vivien nens de menys de 18 anys, en un 51,9% hi vivien parelles casades, en un 9,6% dones solteres, i en un 35,7% no eren unitats familiars. En el 30,2% dels habitatges hi vivien persones soles el 15,5% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,33 i el nombre mitjà de persones que vivien en cada família era de 2,91.
Per edats la població es repartia de la següent manera: un 24,3% tenia menys de 18 anys, un 8,6% entre 18 i 24, un 27,3% entre 25 i 44, un 21,2% de 45 a 60 i un 18,7% 65 anys o més.
L'edat mediana era de 39 anys. Per cada 100 dones de 18 o més anys hi havia 86,3 homes.
La renda mediana per habitatge era de 36.063 $ i la renda mediana per família de 42.371 $. Els homes tenien una renda mediana de 28.239 $ mentre que les dones 20.815 $. La renda per capita de la població era de 16.680 $. Entorn del 4,3% de les famílies i el 6,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Milford». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 6 agost 2010].
* ↑ «Geographic Comparison Table- Milford». American Fact Finder. Oficina del Cens dels Estats Units, 12-01-2010.
# Les Planes (Suterranya)

Les Planes són unes planes de muntanya del terme municipal de Tremp, dins de l'antic terme de Suterranya, al Pallars Jussà.
Estan situades a l'est-nord-est del poble de Suterranya, al sud de la Torreta de Suterranya i del Puig Falconer, a l'extrem de llevant de la plana per on s'estén la meitat meridional del territori del poble de Suterranya, a la dreta del barranc del Pont de Fusta.

## Enllaços externs

* Institut Cartogràfic de Catalunya
# Les Planes (la Pobla de Claramunt)

Les Planes és una muntanya de 548 metres que es troba al municipi de La Pobla de Claramunt, a la comarca de l'Anoia. També es coneix amb el nom dels mollons, o Tres Mollons. Al costat del cim hi passa una línia d'alta tensió.
Darrere de la muntanya dels mollons hi ha una cova sepulcral d'enterrament col·lectiu, de l'edat del bronze.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Les Planes (Rivert)

Les Planes, és una plana en part constituïda per camps de conreu del terme municipal de Conca de Dalt, al Pallars Jussà, a l'antic terme de Toralla i Serradell, en el territori del poble de Rivert.
Estan situades a l'extrem sud del terme municipal, dins de l'antic terme de Toralla i Serradell, al sud-est de Rivert. Són a la dreta del barranc de Rivert, al sud de Caborrius, al sud-oest de les Vinyes i a ponent de Sensuis. A migdia seu s'estén l'Obac de les Planes, que en pren el nom.
# Les Planes (Vilamolat de Mur)

Les Planes, és una plana agrícola del terme municipal de Castell de Mur, a l'antic terme de Mur, al Pallars Jussà. Es troba en territori del poble de Vilamolat de Mur.
És situat a llevant de Vilamolat de Mur i de los Seixos, al sud de la Plana del Roquero. És una plana situada a la carena que separa les valls dels barrancs del Ruc i de Salze.

## Enllaços externs

* Institut Cartogràfic de Catalunya
# Lembá

El districte de Lembá és un dels 6 districtes en què s'organitza territorialment la República Democràtica de São Tomé i Príncipe.

## Característiques

El districte de Lembá ocupa el sector oest de l'illa de São Tomé i limita, a l'est amb els districtes de Lobata, Mé-Zóchi i Caué, al sud també amb aquest darrer i a l'oest i al nord amb l'oceà Atlàntic. Té una extensió de 230 km² i una població de 14.652 habitants, segons el cens de 2012. Això el fa el segon districte més gran i el segon menys poblat de l'illa. La seva capital és la localitat de Neves. Aporta sis escons a l'Assemblea Nacional de São Tomé i Príncipe.

## Població

* 1940 6,885 (11.4% de la població nacional)
* 1950 6,196 (10.3% de la població nacional)
* 1960 6,196 (9.7% de la població nacional)
* 1970 6,206 (8.4% de la població nacional)
* 1981 7,905 (8.2% de la població nacional)
* 1991 9,016 (7.7% de la població nacional)
* 2001 10,696 (7.8% de la població nacional)

## Assentaments

El principal assentament és la ciutat de Neves. Altres assentaments són:
* Diogo Vaz
* Ponta Figo
* Rosema
* Santa Catarina
* São José

## Referències

* ↑ Dades al web de l'Instituto Nacional de Estatísticas. Arxivat 2015-04-08 a Wayback Machine. (portuguès)
* ↑ Elections in São Tomé and Principe, African Elections Database.
# Molgosa

«Molgosa» té aquests significats:
# Liang (estat)

* Aquest article tracta sobre l'estat xinès antic. Per la Dinastia Liang (502-557) del període de les Dinasties del Nord i el Sud, vegeu Dinastia Liang. Per l'estat dels Setze Regnes durant la Dinastia Jin (265–420) vegeu Liang anteriors
L'Estat Liang (xinès tradicional: 梁國, xinès simplificat: 梁国, pinyin: Liáng Guó) va ser un dels estats del període de les Primaveres i Tardors (475-221 aC), vorejava l'Estat de Qin i va ser conquerit pel Duc Mu de Qin en el 641 aC. Els governants de l'Estat de Liang tenien el cognom de Ying (嬴), similar a l'estat veí de Qin. La capital de l'estat de Liang es trobava al sud de la moderna Ciutat de Hancheng a Shaanxi.
En el 703 aC, els governants dels cinc estats de Guo Occidental (西虢國){, Rui (芮國), Xun (荀國) i Jia (賈國), incloent l'Estat de Liang, derrotaren al Duc Wu de Quwo usant la força armada.
En el 654 aC, el Príncep Yiwu de l'Estat de Jin n'escapà a l'Estat de Liang. El Comte de Liang (梁伯) va prometre sa filla Liang Ying (梁嬴) amb el Príncep Yiwu.
En el 642 aC, el comte de Liang volia construir una nova capital, però va ser presa per l'Estat de Qin després d'haver estat completada.
En el 641 aC, l'Estat de Qin conquerí l'Estat de Liang. D'acord amb el Zuo Zhuan, la gent Liang no eren capaços de suportar el treball que els donava el Comte de Liang i per això l'Estat de Qin va conquerir fàcilment Liang.

## Liang en l'astronomia

Liang és representat per l'estrella Delta Ophiuchi en asterisme Mur a la Dreta, Recinte del Mercat Celestial Mercat (vegeu constel·lació xinesa).

## Referències

* 1 2 Yang Bojun, "Zuo Zhuan 17th Year of Xigong", Zhonghua Publishing 1990, p372
* ↑ «陕西韩城梁代村两周墓群考古». Arxivat de l'original el 2011-07-23. [Consulta: 20 gener 2011].
* ↑ «陕西韩城的三座古长城». Arxivat de l'original el 2012-10-19. [Consulta: 20 gener 2011].
* ↑ Yang Bojun, "Zuo Zhuan 9th Year of Xigong", Zhonghua Publishing 1990, p126
* ↑ Yang Bojun, "Zuo Zhuan 6th Year of Xigong", Zhonghua Publishing 1990, p313
* ↑ Yang Bojun, "Zuo Zhuan 18th Year of Xigong", Zhonghua Publishing 1990, p379
* ↑ Yang Bojun, "Zuo Zhuan 19th Year of Xigong", Zhonghua Publishing 1990, p384
* ↑ (xinès) AEEA (Activities of Exhibition and Education in Astronomy) 天文教育資訊網 2006 年 6 月 24 日 Arxivat 2019-04-04 a Wayback Machine.
# Monistrolet

Monistrolet, o Monistrol de Rajadell, és un poble del municipi de Rajadell, al Bages, situat a l'esquerra de la riera de Rajadell, sota el Collbaix. Es troba documentació del lloc des de l'any 978, i com a parròquia almenys des del segle xii.
El poble s'ha construït al voltant de l'església parroquial de Santa Maria, que està situada estratègicament al peu de l'antic camí ral (antigament via romana) que comunicava Manresa amb Calaf i Lleida.

## Referències

* 1 2 3 «Monistrolet». Gran Enciclopèdia Catalana. Barcelona: Grup Enciclopèdia Catalana.
* ↑ «Santa Maria de Monistrol». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 9 novembre 2015].
# Monitor

«Monitor» té aquests significats:
* Monitor (educació), persona que efectua una educació en el lleure. És aquella persona que vocacionalment s'ocupa de l'educació de l'infant des d'un punt més lúdic que acadèmic. Crea en l'infant ganes d'anar a l'escola, ja que es duen a terme activitats dinàmiques on es poden divertir, passar-so bé, conèixer a gent i gaudir. Els monitors ocupen un paper fonamental en el bon desenvolupament com a persona, ja que també t'ajuda a coneixe't a tu mateix i descobrir noves habilitats pròpies creant autoestima i confiança.
* Monitor d'infants, dispositiu que permet escoltar en una altra habitació, el so a l'habitació d'un nadó
* Informàtica:
** Monitor (concurrència), objecte destinat a ser usat sense perill per més d'un fil d'execució
** Monitor d'ordinador, pantalla que mostra l'activitat de la computadora a la que està connectada
** Monitor monocrom, tipus de monitor d'ordinador que només emet en un color
** Monitor Virtual de Retina, monitor virtual
* Monitor (extinció d'incendis), llança de gran cabal per a l'extinció d'incendis que s'utilitza muntat sobre un suport.
* Monitor (vaixell): un vaixell de guerra petit, lent, però dotat com a mínim d'una peça d'artilleria de gran calibre
# Molí del Canonge (Gavet de la Conca)

El Molí del Canonge és un antic molí d'Aransís en el municipi de Gavet de la Conca (Pallars Jussà) inclòs a l'Inventari del Patrimoni Arquitectònic de Catalunya. Pertanyia al veïnat de masos dispersos anomenat els Masos d'Aransís.
Està situat al nord del terme municipal, a l'esquerra del riu de Conques, al nord-est de la Masia d'Agustí i al nord-oest de la Masia de Toló.

## Descripció

Estructura arquitectònica de planta quadrangular alçada amb murs de pedra escairada i morter. Ha estat alterada en diverses ocasions amb el temps. Conserva encara elements del molí: la séquia, el cacau, parts de la maquinària de ferro.

## Història

Es tracta d'un topònim romànic de caràcter descriptiu: fa al·lusió a la seva dependència de la canònica de Santa Maria de Valldeflors de Tremp.

## Referències

* ↑ «Molí del Canonge». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 9 octubre 2017].
# Molí del Cardenal

El Molí del Cardenal és una obra de Vespella de Gaià (Tarragonès) inclosa a l'Inventari del Patrimoni Arquitectònic de Catalunya.

## Descripció

Enderroc del molí, tot tapat de vegetació i, per tant, molt difícil de localitzar. Es troba un km més avall de la deu que abasteix Salomó i un centenar de metres després de trobar el Mas Cardenal. Més avall s'inicia l'embassament del Gaià.

## Referències

* ↑ «Molí del Cardenal». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 23 agost 2021].
# Lent trifocal

Les lents trifocals són lents correctives amb tres regions que rectifiquen una visió a distància llarga, intermèdia i pròxima. Aquestes lents van néixer amb l'objectiu de millorar les anteriorment creades lents bifocals, ja que aquestes primeres aporten el punt intermedi que les segones no tenen. Van ser inventades per John Hawkins l'any 1827, però després s'han anat desenvolupant enormement fins a arribar a les que podem trobar avui en dia.
Les lents trifocals permeten tenir un rang de visió òptim, i al incloure una visió intermèdia, és molt útil per treballar còmodament davant d'un ordinador. Tracten problemes oculars com les cataractes i la presbícia generalment, però també poden corregir l'astigmatisme, la miopia o la hipermetropia.
Gràcies als grans avenços de la cirurgia, la medicina actual permet al pacient la inserció de la lent trifocal als seus propis ulls, és a dir, la lent trifocal intraocular.

## Lent trifocal intraocular

Les lents trifocals intraoculars es basen en la difracció per aconseguir la correcció visual del pacient. Creen diferents focos a través de la disperció que experimenta la llum en travessar la doble estructura de microescalons que tenen les lents a la cara interior. La doble estructura difractiva de l'òptica de la lent aconsegueixen tres focos: un per veure-hi de pròpia, un altres de lluny i un últim intermedi. Segons les necessitats d'obertura de la pupil·la del pacient, es regula la lent a l'altura dels microescalons per adaptar els focos de visió.

### Operació

Semblant al procediment operatiu de qualsevol cirurgia de cataractes. Primer, mitjançant la tècnica de facoemulsificació, es realitza una capsulorrexis i s'extreu el contingut del cristal·lí. Després s'implanta la lent plegada dins la càpsula preservada prèviament. La lent es desplega i se centra, i, gràcies al seu disseny, la lent trifocal s'autocentra de manera molt satisfactòria.
Un cop implantades, les lents trifocals intraoculars duren per tota la vida, no caduquen, i mentre no es desenvolupi cap tipus de complicació a la còrnia o a la retina, cosa que és molt poc freqüent, la visió del pacient serà semblant a la d'un jove sa per sempre.

## Referències

* ↑ Stein, Harold A.; Stein, Raymond M.; Freeman, Melvin I. The Ophthalmic Assistant E-Book: A Text for Allied and Associated Ophthalmic Personnel (en anglès). Elsevier Health Sciences, 2012-08-15. ISBN 978-1-4557-3346-0.
* 1 2 Mix, Medical. «Lentes trifocales para el tratamiento de cataratas y vista cansada» (en castellà). [Consulta: 25 novembre 2019].
* ↑ «Lents Trifocals. Què són? Com s'implanten? - IO ICO Barcelona». [Consulta: 26 novembre 2019].
* ↑ «Lentes Intraoculares Trifocales Tóricas: ¿qué son?» (en castellà), 17-08-2017. [Consulta: 26 novembre 2019].
# Monopoli natural

Un monopoli natural és un cas particular dels monopolis en el qual una empresa pot produir tota la producció del mercat amb un cost menor que si hagués diverses empreses competint.
Això normalment passa en mercats on les firmes han de realitzar una altíssima inversió inicial per ingressar (economies d'escala). Els incentius per tal que altres firmes ingressin són nuls i, per altra banda, també seria ineficient, és a dir, resulta més eficient que només hi hagi una empresa en el sector, ja que els costos mitjans tendeixen a 0 segons augmentem la quantitat, fent el negoci més rendible i ajudant al monopolista a baixar el preu.
Si bé tenen també captius als seus consumidors tenir un monopoli natural, a diferència d'un clàssic, és socialment eficient. Un exemple d'això és la distribució d'aigua potable a les ciutats.
Durant anys el concepte de monopoli natural ha vingut en desús, ja que fa quasi un segle es considerava com a tals al servei de distribució d'energia elèctrica com a la telefonia fixa, sectors que avui en dia es troben sota un esquema de mercat.
També la distribució d'aigua potable avui en dia també es dona sota un esquema de competència com en el cas de Regne Unit on les empreses que brinden aquest servei atorguen altres serveis als usuaris.
Tanmateix, el monopoli natural es manté en les parts d'aquest tipus de subministraments que no és convenient econòmicament multiplicar. Per exemple, en el cas de l'energia elèctrica o telefonia fixa existeixen diverses empreses que presten els serveis a diferents preus, però una sola empresa que manté la xarxa de transport o comunicació i cobra un preu per al seu ús a les empreses distribuïdores.

## Vegeu també

* Monopoli
* Monopoli artificial

## Enllaços externs

* DiLorenzo, Thomas J. (1996), "El Mite del Monopoli Natural" (castellà), The Review of Austrian Economics Vol. 9, No. 2 (1996): 43-58 ISSN 0889-3047 (Mises.org (anglès))
# Midori Matsuya

Midori Matsuya (jap. 松谷翠, Matsuya Midori, nascut el 18 de març de 1943- mort el 9 de gener de 1994) fou un pianista japonès, graduat per la Universitat Nacional de Tokio en Belles Arts i Música, va estudiar amb Kichigoro Sato, Noboru Toyomasu, Naoya Fukai i Lay Lev.
El seu pare era un pianista de jazz japonès, Minoru Matsuya (1910-1995), que li va ensenyar a tocar el piano des de petit. Va créixer en un entorn adequat per aprendre tant música clàssica com jazz. També va estudiar harmonia i composició amb Roh Ogura (1916-1990) a Kamakura.
El 1973 va marxar a Alemanya a estudiar a la facultat d'art de Berlín. El 1975 va tornar al Japó per ocupar-se d'activitats relacionades amb la programació de concerts, la radiodifusió i enregistraments. Va ser professor al Departament de Música de la Universitat de Nihon. Va ser professor de piano d'Hiroaki Zakoji (1958-1987). El cantant Leo Matsuya és el seu fill.
Va enregistrar el seu darrer CD, Light Colored Album poc abans de la seva mort. Light Colored Album- CD de peces japoneses contemporànies per a piano.
# Monterotondo Marittimo

Monterotondo Marittimo és un municipi situat al territori de la província de Grosseto, a la regió de la Toscana (Itàlia).
Limita amb els municipis de Castelnuovo di Val di Cecina, Massa Marittima, Monteverdi Marittimo, Montieri, Pomarance i Suvereto.
Pertanyen al municipi les frazioni de Frassine i Lago Boracifero

## Galeria

* Vista del poble
* Localització de Monterotondo Marittimo a la província de Grosseto

## Referències

* ↑ Comune di Monterotondo Marittimo- Statuto.
# Monteroni d'Arbia

Monteroni d'Arbia és un municipi de la província de Siena, a la regió italiana de la Toscana, situat uns 60 km al sud de Florència i uns 13 km al sud-est de Siena, a la regió coneguda com a Crete Senesi. Pren el seu nom del torrent Arbia, afluent del riu Ombrone.

## Llocs d'interès

* La pieve de Sant Joan Baptista, a Corsano, data d'abans de l'any 1031. Amb una nau central i dues naus laterals, és un exemple d'arquitectura romànica, amb influències de Pisa i Llombardia. Conté dues teles pintades per Alessandro Casolari.
* L'església de Sant Jaume i Sant Cristòfor, a Cuna, té restes de frescos del segle xiv.

## Personatges il·lustres

* Cesare Maccari, pintor, va viure al llogaret de Quinciano.

## Enllaços externs

* Monteroni d'Arbia - Lloc web oficial (italià)
# Les Brulais

Les Brulais (en bretó Ar Brugeier) és un municipi francès, situat a la regió de Bretanya, al departament d'Ille i Vilaine. L'any 2006 tenia 456 habitants. Fou creat el 1790 en segregar-se de Comblessac.

## Demografia

Evolució demogràfica :
| 1962 | 1968 | 1975 | 1982 | 1990 | 1999 |
| 356 | 389 | 382 | 362 | 387 | 400 |
| Des de 1962: població sense dobles comptes ||||||

## Administració

Llista d'alcaldes :
| Període | Identitat | Partit |
| 2001- | Michel Gruel | |
# Miodio

Miodio (també com MiOdio) és una banda formada per tres membres italians i dos sammarinesos. Van representar San Marino al Festival de la Cançó d'Eurovisió 2008 , interpretant la cançó Complice. Aquesta era la primera vegada que San Marino entrava a la competició. Van actuar en la 5a posició després de Moldàvia i abans de Bèlgica. No obstant això, no van superar la primera semifinal el 20 de maig, només van rebre 5 punts i van quedar últim de 19.
Miodio es va fundar l'hivern del 2002 i han publicat un miniàlbum amb 5 temes. Aquest àlbum va ser produït pel segell "Acanto" propietat del productor i compositor Andrea Felli. L'any 2007 van signar un contracte exclusiu amb Opera Prima, un segell discogràfic, llançant el seu primer senzill "It's Ok", que encara és reproduït per més d'un centenar de ràdios nacionals. La cançó també s'ha inclòs a la banda sonora de la pel·lícula "Il Soffio dell'Anima" i apareix a l'iTunes Store.
El grup va ser seleccionat per un jurat intern, després de sol·licitar a través d'una invitació oberta els participants per representar San Marino.

## Festival de la Cançó d'Eurovisió 2008

El 2008, Miodio va ser anunciat com els primers participants de San Marino al Festival de la Cançó d'Eurovisió 2008. Van ser seleccionats internament per l'emissora sammarinesa San Marino RTV amb la seva cançó Complice, escrita pels membres de la banda Francesco Sancisi i Nicola Della Valle. Van participar a Belgrad, Sèrbia, a la primera semifinal contra altres 18 països. Ells, però, només van rebre 5 punts i van quedar darrers (19è) a la primera semifinal. Després d'Eurovisió, Miodio va competir al Golden Stag Festival a Romania, així com al concurs Pjesma Mediterana a Montenegro. També van anar de gira a Itàlia, San Marino i Moldàvia durant l'estiu.

## Membres

* Nicola Della Valle, veu principal
* Paolo Macina, guitarres
* Andrea Marco Pollice, sobrenomenada "Polly", baix i programació
* Francesco "Sancho" Sancisi , teclat i programació
* Alessandro Gobbi, bateria

## Discografia
### Àlbums

* Avantgarde (2011)

### Solters

* "It's OK"
* "Complice"
* "Evoluzione genetica"

### Altres cançons destacades

* "Idea"
* "Neve nera"
* "Credo"
* "Perdo contatto"

## Referències

* ↑ «San Marino hace historia en Eurovisión», 31-05-2014. Arxivat de l'original el 2014-05-31. [Consulta: 20 novembre 2023].
* ↑ News, Eurovision; News, Participants; Participants, Eurovision. «Eurovision Song Contest 2024: News, Participants of this world» (en anglès americà). [Consulta: 20 novembre 2023].
# Llac Moultrie

El Llac Moultrie, Lake Moultrie, és el tercer llac més gran de Carolina del Sud, Estats Units. Ocupa 240 km².
El llac Moultrie es troba al Comtat Berkeley, Carolina del Sud, hi va a parar el Llac Marion mitjançant un canal artificial. Aquest llac va ser creat a la dècada dels anys 1940, per part de la South Carolina Public Service Authority. El tanca l'embassament Pinopolis Dam. Va rebre el nom del governador William Moultrie.

## Referències

* ↑ AAA Map: "North and South Carolina"
* ↑ «Lake Moultrie, South Carolina». SCIway.net. [Consulta: 2 maig 2008].
# Mola de Colldejou

La Mola de Colldejou és una muntanya de 922 metres situada a la Serralada Prelitoral, dins el municipi de Colldejou, a la comarca catalana del Baix Camp. Al seu cim s'hi conserven restes d'edificacions militars de les guerres carlines.
Aquest cim està inclòs al llistat dels 100 cims de la FEEC.

## Referències

* ↑ Institut Cartogràfic i Geològic de Catalunya
* ↑ Anguera, Pere. Història dels pobles del Baix Camp. Reus: Reus Diari, 1989, p. 154.
* ↑ «Repte 100 cims». Federació d'Entitats Excursionistes de Catalunya. Arxivat de l'original el 28 de març 2019. [Consulta: 3 febrer 2018].
# Llau del Castelló

La llau del Castelló és una llau del terme d'Abella de la Conca, a la comarca del Pallars Jussà.
El curs d'aquesta llau s'origina a Les Costetes, a 1.025 metres d'altitud, des d'on davalla cap al sud-sud-est. Passa a ponent de Cal Jou, Casa Montsó i Ço del Jou, a llevant del Corral del Castelló i de la Granja del Moixarda, i s'aboca en el riu d'Abella. Es tracta d'un topònim romànic descriptiu modern: és la llau que discorre a prop de Cal Castelló.

## Enllaços externs

* La Llau del Castelló en el seu entorn, a l'Institut Cartogràfic de Catalunya
# Montserrat Palma i Muñoz

Montserrat Palma i Muñoz (Figueres, 24 de juliol de 1959) és una política i professora universitària catalana, diputada a la VI, VII, VIII i IX Legislatures.
Llicenciada en Filosofia i Lletres (Secció Psicologia) per la Universitat Autònoma de Barcelona, va començar a impartir classes a l'antiga Escola de Mestres de Girona el 1989 i treballa com a professora titular en la Facultat de Ciències de l'Educació de la Universitat de Girona.
Membre del Partit dels Socialistes de Catalunya, de 1991 a 2004 va ser regidora d'Urbanisme, Arquitectura i Habitatge de l'Ajuntament de Figueres, on va ser Tinent d'Alcalde de 1995 a 2004. El 1995 fou membre de la Comissió de Govern, de les Executives de l'Agrupació de Figueres i de la Federació de Girona del PSC.
Ha estat diputada al Congrés en les eleccions generals espanyoles de 1996 per la província de Girona i fou reelegida en les de 2000, 2004 i 2008. Ha estat vocal de la Comissió d'Educació, Cultura i Esport. Membre del sector crític del PSC, en novembre de 2014 abandonà el PSC amb previsió d'unir-se al Moviment Catalunya, que tenia previst unir-se a Nova Esquerra Catalana.
El febrer de 2022 fou nomenada síndica de la Universitat de Girona, en substitució de Joan Manuel del Pozo.

## Referències

* 1 2 Verdaguer, Marc «Montse Palma relleva Del Pozo com a síndica de la Universitat de Girona». Diari de Girona, 18-02-2022.
* ↑ Fitxa en el Congrés dels Diputays
* ↑ La crisis del PSC deja al partido con un solo concejal en Gerona

## Enllaços externs

* Blog de Monserrat Palma Arxivat 2010-05-23 a Wayback Machine..